Дауалау ысулдарының күбеһе тылсым һәм дин йолалары менән бәйле була, ҡайһы бер ауырыуҙарҙың сәбәбе аллаларҙың ҡәһәре төшөү менән аңлатыла. Беҙҙең эраға тиклем  2-се мең йыллыҡтың  уртаһына  хәтлем  Бабил медицинаһы дауалауҙың ғәмәли ысулдарын да,  тылсым ысулдарын да ҡуллана, ләкин һуңынан тылсым ысулдарына  өҫтөнлөк бирелә башлай. Дауалау һәр ваҡыт Бабил аллалары пантеонынан берәйһенең ҡурсауы аҫтында башҡарыла.